Държавен вестник, бр. 25, 2020 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  25
1. I категория – които задължително си 
осигуряват за собствена сметка резервно 
захранване;
2. II категория – които нямат необходимост 
от резервно захранване.
(2) Категорията на купувача се посочва в 
договора за продажба на топлинна енергия 
по чл. 149, ал. 1, т. 3 ЗЕ.
Раздел IV
Присъединяване на клиенти, които ще ползват 
топлинна енергия за битови нужди
Чл. 29. (1) Присъединяването на клиенти 
на топлинна енергия за битови нужди към 
топлопреносната мрежа се извършва след 
подаване на писмено заявление за проучване 
на техническите условия в съответното топ-
лопреносно предприятие или след подаване на 
заявление за издаване на виза за проектиране 
по реда на чл. 140а, ал. 1 ЗУТ. 
(2) Заявители за присъединяване на обекти 
по ал. 1 могат да бъдат:
1. упълномощен представител на собстве-
ниците или на титулярите на вещно право 
на ползване за сгради – етажна собственост;
2. възложител на новостроящи се сгради 
или упълномощено от него лице;
3. собственик или титуляр на вещно право 
на ползване на сградата. 
(3) Заявлението по ал. 1 задължително 
съдържа:
1. данни за заявителя;
2. данни за сградата и вид на сградните 
инсталации (включително за клубове, офиси, 
магазини, заведения, зали, фитнес центрове, 
басейни и други обекти);
3. максимален топлинен товар, разделен по 
вид на вътрешните инсталации (за отопление, 
за БГВ, за вентилация и др.), по предвари-
телни данни;
4. пълен отопляем обем на сградата по 
проект;
5. местоположение на помещението за 
абонатна станция в сградата.
(4) Към заявлението по ал. 3 се прилагат:
1. документ, доказващ, че заявителят е 
собственик или е титуляр на вещно право 
на ползване на топлоснабдявания обект или 
има право на строеж съгласно чл. 180 ЗУТ;
2. декларация от заявителя относно обстоя­
телството дали сградата е в режим етажна 
собственост.
Чл. 30. (1) След извършване на проучването 
и издаване на становище от топлопреносното 
предприятие относно условията за присъединя-
ване по чл. 19, ал. 1 и след изпълнение на тези 
условия от клиента/клиентите на топлинна 
енергия за битови нужди се сключва договор 
за присъединяване.
(2) С договора за присъединяване освен 
предвиденото в чл. 20, ал. 3 задължително 
се определят:
1. изискванията към предоставеното по-
мещение за абонатна станция;
2. топлотехнически и режимни параметри 
за топлопреносната мрежа в мястото на при-
съединяване и на абонатната станция;
3. необходимото оборудване за абонатната 
станция;
4. основните характеристики на съоръже-
нията в абонатната станция;
5. режимът на топлоснабдяване (ползване 
само на топла вода, ползване само на отопле-
ние или ползване на отопление и топла вода); 
6. параметрите на топлоносителя съгласно 
показатели за качество на топлоснабдяване-
то, утвърдени от Комисията за енергийно и 
водно регулиране;
7. максималният топлинен товар на сгра-
дата;
8. технологичните изисквания и изисква-
нията за безопасна експлоатация на съоръже-
нията и свързаните с това сервитутни зони;
9. изискванията към средствата и уредите 
по чл. 140, ал. 1, т. 2 и 3 ЗЕ за индивидуалното 
разпределение на топлинната енергия в отдел-
ните имоти в сградата – етажна собственост; 
10. схемата на абонатната станция, видът 
и характеристиката на съоръженията и на 
средствата за търговско измерване, на регу-
лиращите, защитните и измерителните уреди 
в нея и на телекомуникационните устройства;
11. видът на отоплителната инсталация;
12. изискванията към електрическото за-
хранване и оборудване на абонатната станция.
Чл. 31. Неразделна част от договора за 
присъединяване по чл. 30, ал. 2 са и:
1. документите за собственост, право 
на ползване или право на строеж съгласно 
чл. 180 ЗУТ на собствениците или титулярите 
на вещ­но право на ползване в топлоснабдя-
вания обект;
2. писменото съгласие на собствениците, 
притежаващи най-малко две трети от собстве-
ността в сградата – етажна собственост, че 
желаят присъединяване на инсталациите на 
клиентите в сградата – етажна собственост, 
към топлопреносната мрежа;
3. нотариално завереното пълномощно на 
лицето, упълномощено да представлява соб-
ствениците или титулярите на вещно право 
на ползване в сграда – етажна собственост;
4. декларацията от заявителя, че на посо-
чения адрес има цялостно изградени инста-
лации за отопление и горещо водоснабдяване, 
изпълнени и комплектувани със средствата и 
уредите по чл. 140, ал. 1, т. 2 и 3 ЗЕ, съгласно 
одобрените инвестиционни проекти;
5. решение на общото събрание за сгра-
ди – етажна собственост, или декларация на 
собственика или ползвателя за безвъзмездно 
предоставяне на помещението за абонатна 
станция за ползване от топлопреносното 
предприятие;